Tine Scheuer-Larsen

Tine Scheuer-Larsen (født 13. marts 1966 i Ølstykke) er en dansk tennisspiller, der var aktiv i årene 1981 - 1996. Hun opnåede at blive den højst rangerede danske kvindelige tennisspiller siden indførelsen af officielle ranglister, da hun i september 1986 opnåede en placering som nummer 34 på WTA's verdensrangliste – en rekord, der holdt i knap 22 år, indtil Caroline Wozniacki i juni 2008 opnåede en bedre placering.

Scheuer-Larsen opnåede sine bedste resultater i damedouble, hvor hun bl.a. vandt 7 WTA-titler i løbet af sin karriere, herunder Swedish Open i Båstad tre gange. Det bedste grand slam-resultat opnåede hun i French Open 1989, hvor hun sammen med franskmanden Catherine Tanvier tabte i kvartfinalen til Steffi Graf og Gabriela Sabatini.

Hendes bedste resultat i damesingle var en finaleplads ved Wild Dunes i Charleston i 1986, hvor hun tabte til amerikaneren Elise Burgin i finalen. Hendes bedste singleresultat i en grand slam-turnering var i French Open 1985 og US Open 1988, hvor hun nåede ottendedelsfinalen.

Scheuer-Larsen er registreret med en usædvanlig rekord i professionel tennis, idet hun er én ud af i alt kun fem professionelle tennisspillere, som har vundet et såkaldt "Golden Set". Scheuer-Larsen udførte denne usædvanlige bedrift i Fed Cup 1995 Europa/Afrika-zone II i en kamp mod Mmaphala Letsatle fra Botswana, som hun vandt med 6-0, 6-0, hvor det første sæt var et "Golden Set".

Scheuer-Larsen deltog i de olympiske sommerlege i 1984 i Los Angeles, hvor tennis var demonstrationssport, og i 1988 i Seoul, hvor hun i damesingle tabte til Natasja Zvereva i ottendedelsfinalen.

Internationale resultater

Fed Cup

Nationale resultater 

Tine Scheuer-Larsen har vundet 44 individuelle Danmarksmesterskaber i tennis i perioden fra 1981 til 19, heraf 12 i single, 19 i damedouble og 13 i mixed double.

Med sine 44 titler er Scheuer-Larsen den tredjemest vindende kvinde ved DM i tennis, kun overgået af Vera Johansen (53 titler) og Hilde Sperling (51).

 Udendørs-DM i tennis
 Damesingle
  Guld (6): 1981, 1982, 1983, 1986, 1987, 1993.
 Damedouble
  Guld (7): 1981, 1982 (m. Anne-Mette Sørensen), 1983 (m. Anne Møller), 1987, 1988 (m. Lone Vandborg), 1994, 1995 (m. Karin Ptaszek).
 Mixed double
  Guld (5): 1981, 1983 (m. Peter Bastiansen), 1986, 1987, 1988 (m. Michael Mortensen).

 Indendørs-DM i tennis
 Damesingle
  Guld (6): 1982, 1983, 1984, 1986, 1987, 1989.
 Damedouble
  Guld (12): 1981, 1982 (m. Anne-Mette Sørensen), 1983 (m. Therese Arildsen), 1984, 1986, 1987, 1989, 1990 (m. Lone Vandborg), 1992 (m. Henriette Kjær-Nielsen), 1993, 1994, 1996 (m. Karin Ptaszek).
 Mixed double
  Guld (8): 1982, 1984 (m. Peter Bastiansen), 1983 (m. Martin Hansen), 1986, 1987, 1989, 1990, 1991 (m. Michael Mortensen).

Priser 

 Dansk Tennis Forbunds Landskampsnål (1982)
 Årets Tennisspiller (1983, 1986)
 Kong Frederik d. IX's Ærespræmie (1987)
 ITF Award for Services to the Game (1990)
 KB's Æresgalleri (1995)
 Fed Cup Commitment Award (2017)

Referencer

Eksterne henvisninger 

 Dansk Tennis Forbund - Hædersbevisninger
 KB - Pris- og legatmodtagere gennem KBs historie 

Tennisspillere fra Danmark
Tennistrænere fra Danmark
Tennisspillere fra KB Tennis